31992D0583
L 395/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 14 декември 1992 година
относно сключване на Протокола за изменение на Европейската конвенция за защита на животните, отглеждани за селскостопански цели
(92/583/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 43 от него,
като взе предвид предложението на Комисията,
като взе предвид становището на Европейския парламент (1),
като взе предвид становището на Икономическия и социален комитет (2),
като има предвид, че с Решение 78/923/ЕИО (3) Общността одобри Европейската конвенция за защита на животните, отглеждани за селскостопански цели, оттук нататък наричана „Конвенцията“; като има предвид, че Общността е внесла своя акт за одобрение;
като има предвид, че на 15 ноември 1991 г. Комитетът на министрите на Съвета на Европа прие протокол за изменение на Конвенцията с цел да бъде взето под внимание техническото и научно развитие в животновъдството;
като има предвид, че несъответствията в националните законодателства относно защитата на животните, отглеждани за селскостопански цели, може да предизвикат неравностойни условия на конкуренция и впоследствие могат да повлияят косвено върху правилното функциониране на общия пазар;
като има предвид, че Конвенцията обхваща въпроси, които се включват в обхвата на Общата селскостопанска политика;
като има предвид, че участието на Общността само по себе си спомага за постигането на нейните цели;
като има предвид, че поради тази причина протоколът за изменение следва да бъде одобрен,
РЕШИ:
Член 1
Протоколът за изменение на Европейската конвенция за защита на животните, отглеждани за селскостопански цели, се одобрява от името на Общността.
Текстът на протокола е приложен към настоящото решение.
Член 2
Председателят на Съвета внася акта за одобрение в съответствие с член 6, параграф 4 от протокола за изменение.
Съставено в Брюксел на 14 декември 1992 година.